**projektas**

**reg. Nr. T-172**

**2.7. darbotvarkės klausimas**

**Pasvalio rajono savivaldybės taryba**

**SPRENDIMAS**

**Dėl** pasvalio rajono savivaldybės švietimo pagalbos tarnybai didžiausio leistino pareigybių (etatų) skaičiaus patvirtinimo

2022 m. rugsėjo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos švietimo įstatymo 58 straipsnio 1 dalies 3 punktu, Lietuvos Respublikos biudžetinių įstaigų įstatymo 4 straipsnio 3 dalies 7 punktu, 9 straipsnio 2 dalies 4 punktu, įgyvendindama Profesinio orientavimo teikimo tvarkos aprašą, patvirtintą Lietuvos Respublikos Vyriausybės 2022 m. rugpjūčio 24 d. nutarimu Nr. 847 „Dėl profesinio orientavimo teikimo tvarkos aprašo patvirtinimo“, vykdydama Pasvalio rajono savivaldybės Švietimo pagalbos tarnybos nuostatų, patvirtintų Pasvalio rajono savivaldybės tarybos 2017 m. birželio 20 d. sprendimu Nr. T1-140 „Dėl Pasvalio rajono savivaldybės Švietimo pagalbos tarnybos nuostatų patvirtinimo“ (su visais aktualiais pakeitimais), 22 punktą, Pasvalio rajono savivaldybės taryba nusprendžia:

1. Patvirtinti Pasvalio rajono savivaldybės Švietimo pagalbos tarnybai didžiausią leistiną darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičių – 15,25 etato.

2. Pripažinti netekusiu galios Pasvalio rajono savivaldybės tarybos 2021 m. lapkričio 24 d. sprendimą Nr. T1-210 „Dėl Pasvalio rajono savivaldybės Švietimo pagalbos tarnybai didžiausio leistino pareigybių (etatų) skaičiaus patvirtinimo“ .

3. Sprendimas įsigalioja 2022 m. spalio 1 d.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Švietimo ir sporto skyriaus vyriausioji specialistė

(tarpinstitucinio bendradarbiavimo koordinatorė)

Asta Dagienė

2022-09-08

Suderinta DVS Nr. RTS-195

Pasvalio rajono savivaldybės tarybai

**AIŠKINAMASIS RAŠTAS**

**Dėl** pasvalio rajono savivaldybės švietimo pagalbos tarnybai didžiausio leistino pareigybių (etatų) skaičiaus patvirtinimo

**2022-09-08**

Pasvalys

**1. Problemos esmė.**

Įgyvendinant Lietuvos Respublikos Vyriausybės 2022 m. rugpjūčio 24 d. nutarimą Nr. 847 „Dėl profesinio orientavimo teikimo tvarkos aprašo patvirtinimo“ (toliau – Aprašas) Pasvalio rajono savivaldybė, siekdama užtikrinti profesinio orientavimo procesą Pasvalio rajono švietimo įstaigose, turi paskirstyti karjeros specialistų etatus. Atsižvelgus į Apraše nurodytą karjeros specialistų švietimo įstaigose etatų pasiskirstymo santykį, kuris skaičiuojamas pagal mokinių skaičių ugdymo įstaigoje, Pasvalio rajono savivaldybės švietimo įstaigose profesinio orientavimo paslaugoms teikti turėtų būti ne mažiau kaip 2,8 karjeros specialistų etatai. Pagal Aprašo 19 punktą, minimalus karjeros specialistų etatų skaičius Švietimo įstaigoje – 0,5 etato. Atsižvelgiant į 2022 m. gegužės 1 d. Mokinių registro duomenis, tik Pasvalio Petro Vileišio gimnazijai tenka didesnė nei nustatyto minimalaus 0,5 etato dalis, todėl siūloma Pasvalio rajono savivaldybės Švietimo pagalbos tarnyboje įsteigti 2 karjeros specialistų etatus, kurie aptarnautų kelias švietimo įstaigas, kuriose nesusidaro minimalus karjeros specialistų etatų skaičius.

Pasvalio rajono savivaldybės tarybos 2021 m. lapkričio 24 d. sprendimo Nr. T1-210 „Dėl Pasvalio rajono savivaldybės Švietimo pagalbos tarnybai didžiausio leistino pareigybių (etatų) skaičiaus patvirtinimo“ Švietimo pagalbos tarnyboje yra 13,25 etatai. Iš jų pagalbos mokiniui specialistų ir psichologų – 6,25. Iš jų – 3,25 etato psichologų (dirba 4 žmonės) ir 4 etatai pagalbos mokiniui specialistų, dirba 1 specialusis pedagogas, 2 logopedai, 1 socialinis pedagogas.

**2. Kokios siūlomos naujos teisinio reguliavimo nuostatos ir kokių rezultatų laukiama**.

Siekiant užtikrinti profesinio orientavimo procesą Pasvalio rajono švietimo įstaigose ir kokybiškų karjeros specialistų paslaugų teikimo mokyklinio amžiaus vaikams, siūlome nuo 2022 m. spalio 1 d. patvirtinti Pasvalio rajono savivaldybės Švietimo pagalbos tarnybai didžiausią leistiną pareigybių (etatų) skaičių – 15,25 etato, įsteigiant papildomus 2 karjeros specialistų etatus.

**3. Skaičiavimai, išlaidų sąmatos, finansavimo šaltiniai.**

Karjeros specialistų paslaugos Švietimo įstaigose finansuojamos įgyvendinant 2021–2030 m. plėtros programos valdytojos Švietimo, mokslo ir sporto ministerijos švietimo plėtros programos pažangos priemonę Nr. 12-003-03-05-01 „Įdiegti vieną langelį karjerai planuoti ir įgūdžiams tobulinti“, patvirtintą Vyriausybės 2021 m. gruodžio 1 d. nutarimu Nr. 1016 „Dėl 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos patvirtinimo“:

2022 m. rugsėjo 1 d. – 2023 m. gruodžio 31 d. lėšas skiriant iš Švietimo, mokslo ir sporto ministerijos administruojamų Ekonomikos gaivinimo ir atsparumo didinimo priemonės lėšų. Tiksli lėšų suma, skiriama Profesiniam orientavimui teikti nuo 2022 m. rugsėjo 1 d., apskaičiuojama remiantis 2022 m. gegužės 1 d. Mokinių registro duomenimis. Tiksli lėšų suma, skiriama Profesiniam orientavimui teikti nuo 2023 m. sausio 1 d., apskaičiuojama remiantis 2022 m. spalio 1 d. Mokinių registro duomenimis. Nuo 2024 m. sausio 1 d. lėšos bus skiriamos iš valstybės biudžeto asignavimų.

**4. Numatomo teisinio reguliavimo poveikio vertinimo rezultatai (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma*.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nėra.

**6. Sprendimo projekto iniciatoriai.**

Švietimo ir sporto skyrius, Pasvalio rajono savivaldybės Švietimo pagalbos tarnyba.

**7. Sprendimo projekto rengimo metu gauti specialistų vertinimai ir išvados**.

Nėra.

Švietimo ir sporto skyriaus vyriausioji specialistė

(tarpinstitucinio bendradarbiavimo koordinatorė) Asta Dagienė